
C€hTRO Dl B/IRIO hOORD 

FUNDACION PA STIMULA DESAROYO SPIRITUAL. SOCIAL Y CULTURAL Dl NOORD 
NOORD 74 - P.O.B. 322 - TEL: 4658 - ARUBA 


rmoBO 


Apreciable lectores. 

Luna di oktober ta e luna cu pa promer biaha 
un persona Europeo a pisa tera di un isla Caribeña. 
Dia 12 di oktober 1492 Cristobal Colon a discubri 
un isla chiquito y pa demonstra su gratitud el a ja- 
mele San Salvador. 

E isla aki ta ^ctualmente conoci como Watling y ta 
forma parti di Bahama Islands. 

Pa e motibo aki redaccion di Taray a escohe su edi- 
cion di oktober pa discribi e teritorio Caribeño pa 
su lectornan, sperando cu di e manera aki su lector- 
nan por sinja conoce e otro islanan mihor, nan ma- 
nera di biba, governacion, cultura y nan naturaleza. 
Den e tempo aki cu ta relativamente facil pa pasa 
di un isla pa otro y te hasta hopi di nos tin familia- 
res na un otro isla, na Venezuela of Colombia. 


CHOU’ S 

semcemoi. 



BAR Y RESTAURANT 

Adres Tanki Leendert 289 
Tel: 4527' 


Pa: Drecha Tire, 
Grease 


Nos ta habri Diadomingo 
For di 9.00 a.m. 


Sandwich 

Cerbez 

Soft 




Sin di papia mes di e tantisimo amigo of amiganan 
cu un persona por tin na tal lugar of visa-versa. 
E manera mas mihor pa conoce un otro lugar ta 
bay bishite. Keda algun tempo aya y combersa cu 
e habitantenan. Intercambia ideanan. 

Taray di e manera aki ta spera di por contribui pa 
trece e pueblonan di Caribe mas serca di otro. 



AkFnos ta miré e fuerte equipo di Centro di Bario Noord. 
"E cabezuranan" kendenan a sa/i "vencedor invicto den e 
torneo di hersengymnastiek organisá pa Antil/iaanse Reis- 
Vereniging (Aruba). Un biaha mas un cordia/ pabien na 
Betto, Chin, John BiH, Fabi y l\/lartin. 

*** Cu Parokia di Noord ta preparando su mes pa 
celebra su di 200 anja di existencia na 1977. 

*** Cu ya tin varios comision forma. 

*** Cu tin e.o. 

Comission Religioso 

Comission Cultural 

Comission pa hubentud 

Comission deportivo 

Comission pa anciano y enfermonan. 

Comission di revista di recuerdonan 

Comission financiero. 

*** Cu tin hopi hende cu por yuda den un comis- 
sion pero no ta yuda. 


*** Cu ainda tin lugar den e comissionnan pa vo- 
luntarionan 



LES DI LANDAMENTO DI CENTRO DI BARIO 
NOORD. 


C.B.N. en cooperacion cu Zwemclub Esmacar 
a cuminsa na september ultimo cu lesnan di landa- 
mento den e pool di Aruba Sheraton Hotel. Na e 
lesnan ey e muchanan di Noord por siña landa pa 
diplama A, diploma B, C, D, E y F. 

Pa diploma A duracion di e curso lo ta 6 luna. Pa 
obtene diploma A nan mester por landa e diferen- 
te slanan bon, y por landa cu panja y keds na curpa 
y watertrappel, pa diploma B nan ta siña sambuya 
etc. 

E mayornan tambe ta keda invitá pa bin waak 
con nan jiuw ta siña landa ora tin les y alavez por 
juda nos transporta nan bek pa cas, pasobra e trans- 
porte ta un problema pa nos. Pa hende grandi tam- 
be pronto C.B.N. lo bay cuminsa cu un grupo (20 
perona). 

Contribucion lo ta solamente Fls. 5,— pa luna. 
Esun cu ta interesa, sea asina bon di inscribi mas 
pronto cu ta posibel na Centro di Bario Noord, 
serka Jossy Tromp of serka Chin Flanegien na St. 
Annaschool. 


Riba e concurso tocante palabranan cu no ta 
wordo usá mucho mas na Aruba nos a ricibi dife- 
rente reaccion, di cual diferente persona no tabatin 
tur e palabranan full bon. E persona cu tabatin tur 
bon tabata Zr. Madga, kende a bira e feliz ganadora 
di e premio di FIs. 10,— Un palabra di felicitacion. 

E signifacacion corecto ta lo siguiente: 

1. MANARIA: ta un zefta traha di e palo cu ta 
haja na lama, e waaier Cu e zefta ey e hende- 
nan tabata zefta p.e. colocolo di coffie. 

2. ADAMUT: esey ta formacion di tempo, ora 
nubia ta bira scur y ta mustra cu lo bai jobe, 
e hendenan tabata bisa: “Mira un adamut.” 
(tin hende cu tabata bisa tambe alamut o ara- 
mut) 

3. KEKE: esey tabata e palo cu e hendenan taba- 
ta pasa katuna aden pa traha hilo 

4. HACI PRECIES: esey kier meen “bai af.” 


CURSO DI PINTAMENTO 

Directiva di Centro di Bario Noord kier a ad- 
verti tur persona cu ta interesa pa join e grupo di 
pintamento di C.B.N. pa nan inscribi mas pronto 
cu ta posibel serca Sr. Chin Flanegien na St. Anna 
School of na C.B.N. Tambe nos ta spierta tur e 
cursistanan di aña pasá pa nan renoba nan inscrip- 
cion mas pronto cu ta posibel. Pronto nos ta spera 
di reanuda e curso bau guia di e dinamico William 
(Bill) de la Vega, artista conoci', kende a caba di re- 
gresa for di Estados Unidos caminda el a bay Orien- 
ta su mes riba e ultimo desaroyanan den mundo di 
pintamento. 


Ken kier join e Coro Hubenil???????? 

Ainda tin algun lugar liber pa drenta den e 
Coro Hubenil. E trainingnan lo ta tur diahuebs 
anochi di 7 - 8’or den misa di Sta. Anna. Tanto 
mucha homber como mucha muher entre 12 - 25 
aña ta bonbini. 

Mas cantante nos tin, mas great e coro lo bira. 
Promer actuacion di e coro hubenil lo ta dia 21 di 
november (Cristo Rey) pa 8.30 a.m. 

TRAVEL BUREAU 


IBO KIER BIAHA BON Y COMODO - ANTO 
MARTIJN TA HIBA BO PA AIRE.LAMAN Y TERA 
IHAVENSTRAAT 10 - ORANJESTAD 
of Jama - 1492-1493 
Despues di ora di oficina:2571; 


PA CALIDAD Y PRIJSNAN ECONOMICO 



áLMáCGM 

QUrilD 


Tanki Flip 36. Tel 4978 
Nos ta ofrece articulos pa damas y mucha. 
Coverall, Saja, Ponchos, Pantset, Shimis. 
Den Telanan di ultimo moda, Slax y 
Saja di Jeans di Cuadra, Sapatos 
y mucho mas pa menciona 
BISHITA NOS AWE MES 



Riba e foto aki nos por aprecia Directiva di Antilliaanse Reis Vereniging (seccion Aruba) kendenan 
ultimamente a celebra nan di 3er lustro. A.R.V. momentaneamente ta bau guia di e dinamico 
Sr. Eddy Tromp, kende ta para mas na robez. Masha Pabien A. R. V. 














TRINIDAD 

Y 

TODAGO 

Serca di e continente Suramericano nos ta ha- 
ya e islanan Trinidad y Tobago. 

Na anja 1889 nan a wordu reuni na un solo kolonia 
Britanica y na anja 1962 nan a haya nan indepen- 
dencia. E ora nan a bira miembro di e Mancomu- 
nidad Britanica. Riba e dos islanan ta biba mas of 
menos un milion di hende; di esey casi 140.000 
den e capitai Port au Spain. Trinidad ta casi 16x 
mas grandi cu Tobago. 

Na Tobago ta biba mayoria negro, na Trinidad e 
poblacion ta consisti di un tercera parti pa Indio- 
nan; nan ta descendiente di e 134.000 Indionan 
(hendenan di India) cu a bin traha riba e isla des- 
pues di abolishon di esclavonan. 

Tambe ta biba 10.000 Chinees y algun mil Euro- 
peos y Libanees. 

Mayoria di e poblacion ta consisti di negro y blan- 
co); f’ey nan a wordu eligi e promer ministro-pre- 
sident Dr. Eric Williams, cu a scirbi diferente buki 
riba e historia di e negronan den e region aki. 
Door cu tin petroli y asfalt natural, Trinidad ta 
un di e islanan di mas rico den Caribe. 

Industria petrolera ta esun principal. Algo parti- 
cular pa mira ta e lago di asfalt cu ta 40 hectare 
grandi. Miles y miles di anjanan pasa a sali for di 
den tera pa e superficie; despues di tempo e petro- 
li a bira asfalt. E asfalt di e lago ta asina duro cu 
mashinnan grandi di coba por corre ariba. 

Esakinan ta saka e asfalt den pida y ta hibanan fa- 
brika. Ayanan e ta wordu dirti y purifica. Ya nan 
a kita un parti di dies meter; esey ta mas of menos 
V milion ton. 

Tin tres cordilleras na Trinidad; meimei tin un pida 
hopi fertil. 

Un gran parti di e isla ta cubri cu selva (oerwoud) 
ma mitar di e tera por wordo usa pa agricultura. 
Na Tobago casi ful e tera ta wordo usa pa agricul- 



Asfalt ta wordo corta for di e lago y despues transporta pa 
fabrica. 

tura, aunque e isla ta hopi montañosa. 

E klima ta 24 - 25o C. 

E carnaval di Trinidad ta masha famoso. E ta mas 
bunita cu esun di Rio de Janeiro. Dos dia y anochi 
e hendenan ta balia den cayanan riba tono di steel- 
band. 

E steelbandnan a cuminsa durante segundo guera 
mundial tempo cu no por a haya trompet ni otro 
instumentnan di blaas. 

E ora ey e hendenan cu ta gusta musica a cuminsa 
bati riba drums. Nan a drechanan di un forma cu 
por saka diferente tono f’ey nan. 

Na fiesta di carnaval na Trinidad por tende e ulti- 
mo calypsonan; e compositor (y cantante) cu traha 
e melodia mas gusta ta wordo proclama rey di ca- 
lypso. 

(Na Aruba tambe a wordu introduci e systema ey) 
Calypso y Limbo ta dos balia di Trinidad cu a bira 
famoso rond mundo. 

Asina nos por bisa di e islanan di Caribe, cada un 
tin su mes baliénan: 

Rumba, cha-cha-cha y mambo ta di Cuba. 

Plena di Puerto Rico. 

Joropo di Venezuela. etc. 



Pitch Lake (Lago di Petroli) na Trinidad. E lugar mas grandi di petroH na mundo. 





VENEZUELA 

HAITI,BU DI VOODOO 


Haiti ta un republica independiente den Cari- 
be. E pais ta ocupa un tercera parti di e isla His- 
paniola. Dos tercera parti ta wordu ocupa door di 
Republica Dominicana. Haiti ta 10.714 milla qua- 
dra den grandura, incluyendo islanan di turtuga. E 
ta wordu separa for di Cuba pa e mar Caribe. 

NATURALEZA: 

Haiti ta consisti di dos pida ceru cu ta ensera 
un pida laman. Meimei di e dos cerunan tin un 
meer (tanki awa grandi) cu ta jama Cul-de-Sac. E 
ta extende su mes te den Republica Dominicana. 

E punta mas haltu ta Morre La selle (8.793 pia). 
Pero en general mayoria parti di e isla ta mas abou 
cu 3000 pia. Den e cerunan nan ta explota oro, 
koper y bauxiet. 

E clima ta un tropico, cu temperatura modifi- 
ca door di e laman. Port au Prince, e capital, tin un 
averahe di temperatura basta haltu (81o/o F). 
Den e cerunan e clima ta mas placentero y fresco. 
Jobida ta varia hopi, depende di e biento cu ta waja 
Majoria di e pais ta semiarido pues no ta cai 
mucho awa. Door di esaki e matanan ta resistente 
na secura y salu di tera. 

Gran parti ta consisti di mondinan di cadushi, ma 
tanan parecido na kwikhi, palmita y yerba secu. 
E cadushi por jega te na un haltura di 15 pia. Na 
costa ta crece mapgrovanan y den e partinan inte- 
rior matanan di pino. 

Den e cerunan ta crece mondinan cu matanan tro- 
pical. 

SOCIAL: 

Haiti su populacion ta consisti di easi 
4.000.000 habitante. E ta un di e paisnan maspo- 
pula den e area di Caribe. 

Den tempu di descubrimiento di Hispaniola, tawata 
tin varios centenares di indiannan Arowak. Nan a 
duna e pais nomber di Haiti, cual su significacion ta 
“pais di cerunan”. E aborigen aki a wordu mata 
door di e spanjonan. Na aña 1517 a wordo impor- 
ta esclavonan africano. Na aña 1788, mientras cu 
Haiti tawata den poder di e francesnan tawata tin 
40.000 persona blanco, 28.000 mulatonan y 
452.000 negronan. Awendia mayoria di e popula- 
cion ta di color scur. 

E idioma oficial di Haiti ta frances, pero cada 
un persona ta papia un dialecto creole. 

Creole ta consisti di palabranan frances y africano. 
Door cu e compesinonan ta papia solamente creole 
nan a keda isola for di restu di mundu. Eseñanza 
ta wordu duna na frances. 

Tocante religion tin dos religion principal: ca- 
tolico y voodoo. Voodoo ta wordu practica pa ho- 
pi Haitiano y tin intercambionan cu catolicismo. 
E ta un religion cu ta traha cu spirito y e practica- 
nan tin conneccionan cu forsa sobranatural. E no 
ta cu religion diabolico o magia negra. Importa for 
di Africa e ta un di e poco religionnan viviente. 
Pa motibonan politico voodoo ta wordu permiti 
solamente den e ciudadnan grandi pero door cu e 
ta wordo presente como algo turistico su decaden- 


cia ta serca di bin. 

POLmCO: 

Na aña 1804, promer di Januari Haiti a bira 
independiente. Gran parti di e podernan ejecutivo 
ta den man di un president cu tin tambe e poder 
di disolve e gobierno y goberna dictatorial Francois 
Duvalier tabata e promer president y su termino di 
presidencia ta full su bida. Actualmente ta presi- 
dent Papa Doc Jr. despues di morto di su tata. 
E gobierno ta wordo eligi door di e pueblo. Defen- 
sa di e pais ta den man di un ejercito di 5.000 hom- 
ber. E president ta jefe di e ejercito. 

Economicamente Haiti no ta asina produktivo 
Agricultura ta e mayor industria, pero e ta wordo 
afecta door di e clima y tereno. Cria di bestia ta 
progesando basta bon. E demanda pa carni por 
wordo compensa door di e producion. Exporta- 
cion ta consisti di koffie, bacoba, sisal (pa traha 
cabuya), rubber sucu, cacao, tabaco y katuna. 
Obranan di Man ta trece $5.000.000 den e pais 
cada aña. Mayoria di importacion exportacion ta 
bin y bai pa Estados Unidos. 

TURISMO Y CULTURA: 

Na Haiti turismo y cultura ta bai huntu. Pro- 
mer cu sugunda Guerra Mundial turismo no tabata 
di e grandi ey. Despues di 1950 esaki a cuminza 
crece. Drechamento y trahamento di carreteranan 
y construcción di un aeropuerto nobo a contribui 
na esaki. 

Door di e contacto nan cu e turistanan e cul- 
tura Haitiano a drenta den un periodo di actividad. 
Nan a traha un teatro. Un grupo di teatro ta pre- 
^nta actonan di meringues y voodoo tambe grupo- 
nan di baile a conquista masha fama internacional. 
Den e luna aki tin un grupo di baile for di Haiti 
aki na Aruba. E shownan lo ta den e hotelnan. 
Esaki ta un posibilidad pa nos conoce cultura y 
folkloor di Haiti. 



No ta tur parti e suela di Haiti ta mes fertil. Aki nan e ta 
produci masha poco. 

Un bario pober na port au Prince. 













Cuba ta conoci como e pais cu ta mas rico na 
suku. Tambe e ta e pais di Sonora Matancera y 
Celia Cruz. Pais di rumba. 

Awendia e ta mas conoci como e pais di Fidel 
Castro. 

Cuba ta e isla mas grandi di Antillas. E ta casi dos 
biaha mas grandi cu Hulanda y Belgica hunto y tin 
algo mas cu 8.5 miljoen habitante. 

Mayoria ta di descendencia Español; tambe tin ne- 
gro y mulatanan. 

Na siglo pasa e Cubanonan a pelea duro contra e 
dominacion Español. 

Nan a wordo Juda cu placa y arma pa Estados Uni- 
dos. Despues e ultimo aki a mete su mes den e 
asunto: na anja 1898 un barco di guerra mericano 
a wordo bulá den haf di Havana. Despues di e 
guerra Merca a keda cu Cuba. Economia Cubano a 
bin den man di Mericanonan. 

Na anja 1933 general Batista a bira e homber mas 
poderoso na Cuba. Door di su dictadura hopi Cu- 
bano a bira malcontento. Na anja 1952 ora cu tur 
hende a spera cu e Socialistanan bau mando di 
Fidel Castro lo gana e eleccion, Batista a haci un 
golpi di estado y no tabatin eleccion. 

Den e anjanan cu ta sigi, e abogado joven Fidel 
Castro, a bira lider di un grupo revolucionario cu 
a bay den Sierra Maestra y a forma un guerilla con- 
tra Batista. 




Agricultura na Cuba.Hopi persona ta traha den e sektor agricultor.Door di e reformacion 
di Fide! Castro e habitantenan ta haya nan mes pida tera. 


MáRA BON 
Y ALAVEZ 
MUSTRA BON 

La Habana - capital di Cuba - un tempo un lugar preferi pa turistanan. Awor e ta centro di e industria Cubano. 


Hopi Cubano a join nan. Na anja 1959 Batista me- 
ster a hui pa exterior y Fidel a bira ministerpresi- 
dent. Hopi empresas a wordo nationalisá. E tera a 
wordo parti y cada agricultor a haya un parti. Na 
cuminsamento Castro a purba eherce un politica 
independiente. 

Pronto e relaccionnan cu Merca a danja. E Merica- 
nonan a stop di cumpra suku na Cuba. 

E ora ey Fidel a haya ayudo economico y militar di 
Union Sovietica (Rusia) 

Cuba ta e produktor mas grandi di suku na mundo. 
Semper nan tabata purba pa no laga agricultura de- 
pende riba un produkto so. Pesey nan a dicidi di 
planta tabaco, koffie, maishi, katoena, apelsina etc. 
Pesca y cria di bestia tambe ta importante pa e 
economia. 

Den e ultimo anjanan e cantidad di ganado a wordo 
redoblá; esey a sosode ora cu nan a descubri cu nan 
por duna e bestianan melasse como cuminda. Me- 
lasse ta loke ta sobra ora nan saka suku for di caña. 


Di melasse tambe ta wordo traha rom. 

Banda di industria di suku y tabaco tambe nos ta 
haya na Cuba hopi mina (mijnbouw). 

Na Cuba tin hopi nikkel, hero, koper, chroom y al- 
gun mas. 

Aunque cu e poblacion di Cuba ta pober ainda, 
toch nan ta mas mihor cu prome. 

Hopi placa ta wordo usa pa educacion di e pueblo. 
Masha poco Cubano tin cu no por lesa ni scirbi. 
Entre 1960 y 1970 mas cu cien mil adultos a sinja 
lesa y scirbi na cursonan anochi. Tin kleuterschool 
pa mucha chikito. For di 6e klas e muchanan ta 
sinja Ingles. 

Hopi ta wordo haci tambe pa educacion fysico (de- 
porte) 

Cuba tin tres Universidad y hopi skolnan technico. 
E capital di Cuba ta La Habana, a nos mayoura bia- 
ha ta yamele Havana; e ta e cuidad mas grandi di e 
islanan den Caribe y ta conta alrededor di 1 milion 
habitante. 


R'UMRN/l-A.Nrsl 

BAN H4RI 

CU TARAI 

Cicilia cu tabata na Francia, a topa un amiga 
cu a puntre con a bai. 

Cicilia a waak na cielo i a bisa: 

Fantastico, Mi a topa un Frances y e a bisa: Si bo 
no bai cumi, mi ta matabo. 

Y con a para? su amiga a puntrele. 

Cicilia a waak e stranjo y a bisa: 

ATAMITA BIBO AINDA?? 


Durante bocincha na Cairo un Mericano a 
wordiKataka pa 6 Arabier. Un homber cu tabata 
para ey banda a bai cerca un polis y a puntrele: 
Bon, bo no ta haci nada? E polis a keda para tran- 
kil y a bisa: Nan seis mes ta bastante pe. 


Felicio cu Cicilia a caba di bin di un viaje foi 
Merca y un amiga a puntra Cicilia: Cu kiko boso a 
bai, cu bapor of cu Aeroplano? 

Cicilia a pensa un rato y a contesta: 

Mi no sa, ta Felicio a cumpra e pasashinan. 




Sintoniza tur Diasabra anochi 

DISCO MUNDIAl 

Via Voz di Aruba 
/ ora: 9 — 11 p.m. 

un programa presenta pa 

ADDISON PROGRAM3 CO. 

PLAYATRADING 
CO. N.V. 

PA TUR ARHCULO 

TRAHA DIPAPEL, KARTON 

OF PLASTIC, JAMA NOSI NOS 

LO BIN SIRBIBO. 

TEL 2787. TOMATENSTRAAT 2. 

io (§rande *Store 

Algemene 

pa bo licores 
cerbez - 

Bank Nederland 

refresco - ijs 

ARUBA BRANCH 




















CARIBBEAN CONFERENCE OF CHURCHES 
(Conferencia Caribeño di Iglesianan) 

Ya pa varios aña ta existi riba henter mundo 
un tendencia den e diferente iglesianan pa join otro 
y traha mas hunto cu otro. Na Europa nosconoce 
e movimeintonan oecumenico; Taizé, na unda hen- 
de di tur religion y credo ta bin reza hunto etc. 
Den region di Caribe e lidernan di e diferente igle- 
sianan cristian ta«sinta hunto na mesa de vez en 
cuando y nan ta delibera tocante problemanan 
(mayoria biaha social) di e region Caribeño. 
E reunionnan aki ta worde jamá: C.C.C. (Caribbean 
Conference of Churches) 

Nan ta purba haci e hendenan conciente cu tin ho- 
pi problema social; y un iglesia cu kier ta bibo cris- 
tian y humano, no por neglisha e problemanan 
existente. Motivá door di un sintimiento cristian, 
nan kier purba buska un manera pa establece Reino 
di Dios den region di Caribe. Pasobra , sea nos ta 
Catolico, protestante, evangelista of miembro di 
Church of Christ, nos ta adora y kere den mesun 
Dios cu ta nos Tata y cu a manda su yiu pa anun- 
cia y propaga Reino di Dios. 

E Reino di Dios solamente por bira realidad si tur 
hende coopora: Cristo tabata e cuminsamento y un 
ehemplo y nos mester sigui cu su trabau .awor bo 
bor bay pensa:” Kiko ami por haci contra pobreza 
na Haiti, discriminacion na St. Maarten of opresion 
na Sto. Domingo?” 

Como un solo persona nos no por haci nada contra 
esey loke si nos por y mester haci, es decir si nos 
kier jama nos mes cristian, ta: Crea un ambiente di 
paz y amor den nos becindario. 

Tin un lema conoci cu ta bisa: Drecha mundo, 
cuminsa cu bo mes. Y como esey no ta facil, nos 
mester busca apoyo di Dios den oracion y alaves ju- 
da otro como verdadero cristiannan, manera ta sir- 
bi di e promer cristiannan: ” Weita con nan ta stima 
otro.” 

Laga nos asina, tur hunto, cada un na su lugar, rea- 
lisá e Reino di Dios den region di Caribe! 


PA TUR ARTICULONAN 
DI SPORT 

J.E.P. ^ 
CABENDA 


Ta stranjo con casi tur hende na mundo ta 
adora un ser cu ta mas halto cu nan y tur ta bisa cu 
e Ser ey ta masha poderorso, y toch nunca hende- 
nan no por join hunto adora e mesun Ser. Cada 
grupo tin nan mes Dios. 

Chandreau, filosofo 

JAM AICA 


E nomber Jamaica ta un nomber indio y ta ni- 
fica; rico na awa. 

Door di su beachnan bunita, su ceronan, mondi y 
riwnan e isla ta parce un paraiso. Esey Colon a 
pensa tempo cu el discubri e isla na 1494. Jamaica 
tabata pertenece na e reinado Spaño. Tempo cu e 
Inglesnan a conquista e isla na 1655 e habitantenan 
indigena tabata moribundo. 

E Inglesnan a haci di Jamaica e mercado mas grandi 
di esclavo den Caribe. Hopi negro a wordo bendi. 
Hopi di nan a hui pa e ceronan. Di eynan nan taba- 
ta.bringa contra e blanconan. 

Tempo cu e esclavitud a wordo aboli (kita) hopi 
ex-esclavo a bai biba den cero. Door cu no tabata 
tin trahadornan barata mas hopi plantacionnan a 
cai. 

Na anja 1962 Jamaica a bira independiente y ta 
miembro di Commodidad Britanico. 

E capital di e isla aki di 250 km ta Kingston. Na 
rand di e cuidad aki nos por mira e ruinanan di 
Port Royal cu a wordu casi completamente tapa 
door di un teremoto na anja 1962. Kingston tam- 
be a wordo destrui na 1907. Despues nan a traha e 
cuidad moderno manera nos conoce awor. 

Jamaica ta un tera fructifero. Nos ta haya planta- 
cionnan grandi di caña. Tambe banana, koko, kof- 
fie, cacao, gember y pika Jamaiguino. 

Poco poco ta bin machinnan den agricultura. 
Na 1942 a wordo discurbri un gran cantidad di 
Bauxiet. Jamaica a bira e exportador mas grandi di 
bauxiet na mundo. Di bauxiet ta wordo traha e 
aluminium. 

Tambe Jamaica ta exporta rum. 

Turismo a crece hopi na Jamaica. Un persona cu 
indudablemente a contribui hopi na e propaganda 
pa Jamaica ta e gran cantante Harry Belafonte. Di 
djele nos conose e famoso Island in the Sun y Ja- 
maica Farewell. 

Algun couplet. 

Down the way where the nights are gay and the 
sun shines daily on the mountain top. 

I took a trip on my sailing ship and when a reach 
Jamaica I made a stop. 

But I’am sad to say I’am on my way wan’t be back 
for many a day may heart is down my head is turn- 
ing around . I had to leave a litte girl in Kingston 
town= 


ISLANAN BAHAMAS,SOTA VIENTO Y BAR- 
LOVENTO. 

Riba Cuba ta situa e islanan Bahama. E ko- 
lonia Britanico aki ta expande su mes na 1100 km 
entre Florida y Haiti. 

Nan ta consisti di 29 isla pobla y 2400 islanan sin 
poblacion. 

Mayoria no ta mucho mas grandi cu nos rifnan. E 
lugar aki ta masha peligroso ta navegacion. 

F’ey di anja 1718 e islanan aki tabata kolonia di In- 
glaterra; na anja 1964 nan a haya autonomia. 
Durante di segunda guerra mundial Inglaterra a 
“huur” nan na Merca pa 99 anja. 

Pesey nos ta haya varios base militar na Bahamas. 
Riba e islanan ta biba mas of menos 140.000 hende 
Mas of Menos 100.000 ta biba na f^assar. capital di 
Bahamas cu ta situa riba e isla New Providence. 
Nassau tin un bunita haf. For di aki ta exporta pro- 
duktonan. 

E lama ta produci turtuga, perla, spons y kreeft; e 
produktonan di tera ta ananas, banana, druif, 
milon y apelsina. 

Ma e entrada mas grandi ta bin di turismo. Esey- 
nan ta bin mas tanto na cabamento di anja (winter) 
Mar Caribe ta wordo fronterá door di un boog 
di islanan chikito. E islanan mas ariba ta wordu ja- 
ma “Sotaviento”. 

Esakinan ta cuminsa f’ey di Virgin Island te na Gre- 
nada. Mas abao nos ta haya e islanan “Barloviento’ 
Hopi di e islanan montañosanan aki ta di origen 
vulkanico; Pesey ainda nos ta haya varios vulkano. 
Barbados, e isla mas pobla, ta e unico isla indepen- 
diente. (for di anja 1969. Tur e otronan ta di In- 
glaterra, Francia, Hulanda of Merca. 

E Islanan Virgines: St. Croix, St. John y St. Tho- 
mas cu ta keda banda di Puerto Rico tabata perte- 
nece te na anja 1917 na Dinamarca. 

E anja ey nan a wordo bendi cu Merca. Nan tin un 
poblacion di algo mas cu 63.000 hende. 

Guadeloupe y Martinique ta islanan cu ta pertenece 
na Francia. 

E islanan aki a bin ultimamente den noticia door di 
e vulkano Souffriére. 

E boog di islanan aki ta wordu cerra cu broche de 
oro cu e perla di Antillas esta Aruba: un islita chi- 
kito, cu apenas 60.000 habitante. 



Muebleria TU HOGAR 


NA DAKOTA 

PUESITO RICO 


Puerto Rico tin 180 km di largura y 50 km di 
hanchura. 

Over di e gran parti di e centro di e pais ^i nos ta 
haya montañas cu ta yega te na un haltura di 1300 
m. Mas na costa nos ta haya partinan mas abao. 
Di e mas of menos tres miljoen habitantenan mayo- 
ria ta blanco. Masha poco isla den Caribe ta asina 
pobla cu Puerto Rico. 

Hopi a emigra pa Estados Unidos. Na New York so 
ta biba mas Portoriqueños cu na San Juan, capital 
di e isla. 

Pa algun decenas atras ainda Puerto Rico tabata un 
isla na unda tabata reina miseria. (pobreza y ham- 
ber). 

Despues di dominio pa 400 anja door di Spañonan 
e isla a bira un colonia di Estados Unidos. Esaki 
no a trece muchu cambio. 

Na luga di e Spañonan e Americanonan a bira don- 
jo. Nan a cumpra e industria di sucu. 

E mayoria parti di e poblacion a keda pober. Aun- 
que cu segun ley ningun hende tabata por a posee 
mas cu 200 hectare di tera, tabatin firmanan cu ta- 
bata posee mas cu cien biaha mas tanto. 

Na anja 1940, despues di victoria di e Partido De- 
mocrata nan a logra controla partimento di tera. 
Awa y corriente a bin den man di estado. Nan a 


cuminsa planta menos caña. Na su lugar nan a cu- 
minsa produci tabaco, koffie, ananas, banana, apel- 
sina y berdura. 

Toch e isla no por a produci bastante cuminda pa 
tur e habitantenan y tabata reina, hamber y hopi 
hende no tin trabao. 

Industria a trece solucion. 

Hopi firmanan Norte americana a worde atrea. 
Asina e economia a cuminsa drecha. Den e ultimo 
30 anjanan e entrada pa e poblacion a bira mas cu 
dies biaha mas halto. Ningun lugar den Caribe ta- 
bata bay asina bon. Aunque cu Puerto Rico no ta 
un colonia mas, militarmente e ta alia cu Estados 
Unidos. 

E Portoriqueñonan tin e nacionlidad Estado uni- 
dense y nan mag vota tambe. 

Mayoria parti di e exportacion ta bay Estados Uni- 
dos y for di e tera aki Puerto Rico ta haya su ma- 
chinan, auto, etc. 

Turismo tambe ta un gran entrada, cada anja hopi 
turista ta bin pasa nan vacacion riba e isla Borin- 
queña. 

Un gran atraccion ta e castillo E1 Moro. Ayanan 
ainda bo por wak e fortaleza español. Aunque cu 
ultimamente turismo a cay un poco toch ainda tin 
hopi persona ta bishita e isla. 



TA 




Den e articulo aki un descripcion ta wordo 
duna di Costa Rica y algun punto di interes turisti- 
co ta wordo menta. 

Costa Rica ta despues di San Salvador e republica 
di mas chikitu di America Central. 

E ta mas grandi cu Hulanda si. Su superficie ta 
29.362 kilometro cuadra, compara cu Hulanda cu 
ta 19.425 kilometro cuadra. 

Costa Rica ta un pais cu hopi montañanan y valle- 
nan. E valle principal ta e valle central. Aquinan 
nos ta haña e ciudad San Jose y pueblonan Carta- 
go, Alajuela, Heredia. Mayoria di e poblacion ta 
biba den e valle aqui. Un gran parti di e pais ta cu- 
bri door di mondi. A lo largo di e costa Caribe tin 
hopi lagunnan cu matanan di mangel. 


Llovida ta hopi. Na San Jose mayoria di e llovida 
ta cay entre Mei y November. E temperatura na 
San Jose ta mas o menos 20o celsius. 

Costa Rica tin mas di 10 volcan. Di esakinan 2 ta 
activo ainda. Eseynan ta e volcan Irazu y volcan 
Arenal. E Irazu ta un attracion turistico. Tin dife- 
rente compania cu ta organisa casi diariamente ex- 
cursion pa e crater. 

Den e añanan 1960 y pico e volcan a bira activo pa 
mas o menos 2 aña y a causa hopi daño door di e 
shinishi cu a supla afo. 

Algun rieuw a causa inundacion pa via cu nan a lle- 
na cu shinishi. Na San Jose dak di diferente cas a 
cay aden door di e peso di shinishi. 

E Arenal ta situa mas den norte di e pais. E ta e 


NA OCASHON DI NOS PROMER LUSTRO, 
20* DI DESCUENTO RffiA TUR MERCANCIAS 

CUMPRA“CASH” 

unico volcan di Costa Rica cu tin un forma conico. 
(esta e forma di Hooiberg pero e ta mucho mas 
grandi si). E no ta wordo bishita door di turista. 
Den e aña 1968 e a bira activo despues di tabata 
keto durante mas di 500 aña. Ela causa hopi daño 
door cu e ta situa den un parti di e pais unda hopi 
baca ta wordo cria. 

Cantidad di bestia a kima door di shinishi caliente. 
Na 1975 e ha bolbe bira activo durante algun luna 
cuasando otro daño. Un otro volcan cu ta wordo 
bishita pa turista ta e Poas. Aquinan tin un di e 
geysernan di mas grandi di mundo. 

E poblacion di Costa Rica ta entre 2 y 3 milion. 
Mayoria di e hendenan ta descendientenan di Spa- 
ño. Mas di 97 por cierto ta blanco e mestizo (mix- 
to di indian y blanco), 2 por cierto ta negro y me- 
nos cu 1 por ciento ta indian. 

E crecemento di e poblacion ta 3,5 por ciento, un 
di e cifranan mas halto pa America Central. Go- 
■bierno ta promove awor actividadnan pa planea 
familia. Mayoria di e poblacion di costa Pacifico ta 
mestizo. 

E poblacion negro ta biba principalmente na e cui- 
dad Limon cu ta e unico puerto na e mar Caribe. 
E gobierno di Costa Rica ta wordo scogi door di 
votamento secreto di e pueblo. E actual presidente 
ta Daniel Oduber. 

Costa Rica no tin un ejercito, pero si e tin un cuer- 
po policial p or ejemplo guardia civil, guardia rusal, 
diferente vrijwilligerskorpsen” etc. Fey di e gru- 
ponan aque un ejercito chikito por wordo forma. 
Na aña 1965 Costa Rica a contribui cu algun tropa- 
nan na e Forzanan di Paz di Organisacion di Esta- 
donan Americana pa mantene paz na Santo Domin- 
go tempo di gobernacion di Juan Bosch. 

E economia ta basa principalmente ariba agricul- 
tura. Koffie, bacoba, banana ta algun di e produc- 
tonan principal. Mineralnan ta poco. Na e costa 
Pacifico tin minanan chikitu di azufre, kalki y oro. 
Costa Rica tin hopi rieuw cu por wordo usa pa pro- 
ducion di corriente hidroelectrico. 

Un di e damnan di mas grandi ta e “Cachi Dam”. 
Varios hende mester a wordo muda pasobra e lago 
cua lo wordo forma door di e cam lo tapa tur e lu- 
gar unda nan ta biba. 

Transporte ta mayoria cu auto. Pa costa Pacifico y 
Caribe tin tren ta corre entre San Jose y e pueblo- 
nan (dorpen). 

Puntarenas y Limon. Tambe tin coneccion cu e lu- 
gaman aqui cu avionnan Dakota (DC-3). 

E placa di Costa Rica ta e colon. 8 Colon ta bal 
mas o menos 1 dollar. Tin caminda na Costa Rica 


unda nan ta Ilama un colon, un peso. 

Fey di Aruba hende por bay Costa Rica cu ALM/ 
KLM via Curacao te Panama. Di aya hende ta bay 
cu PANAM pa Costa Rica. Di Costa Rica pa Pana- 
ma e vuelo ta cu un di e companianan di aviacion 
Central Americana. 

Tambe ta posibel pa bay cu Aeroconder via Co- 
lombia, San Andres, (un isla colombiano dilanti di 
Nicaragua) pa San Jose, Costa Rica. 

E prijsnan di hotelnan ta rezonabel. Na e instituto 
Costarricence de Turismo ta posibel pa haña dife- 
rente informaccionnan 9 “folders” tocante cosnan 
interesante pa bishita. 

Algun lugarnan interesante pa bishita ta e ya menta 
volcan Irazu. Tin diferente compania cu ta organi- 
sa excursion pa aya. E bus ta hiba hende ta mas o 
menos 300 meter fey di e crater. Un desventaje ta 
cu hopi viaje sa tin nublina cu ta tapa hopi di e bi- 
sta. E temporada cu menos nublina ta di Decem- 
ber pa April. 

E volcan Poas tambe ta interesante. Esey hende 
por wa^ su crater y geyser solamente fey di basta 
distancia (mas o menos 1 kilometer). No ta permi- 
ti pa acercele. 

E viaje cu tren pa e costa Pacifico ta algo particu- 
lar. E tren ta sali mas o menos 8or mainta fey di 
San Jose y ta Ilega bandi 2or di atardi na Puntare- 
nas. Na Puntarenas mes no tin mucho cos di mira. 
E hendenan di Costa Rica ta masha encanta di e 
beach di Puntarenas pero Arubianonan lo hañele 
un poco fatal. E piscinanan tambe ta wordo hopi 
bishita. Principal den weekend tin hopi hende 
ayanan. Esunnan mas conoci ta : La Paloma, du- 
rante e viaje p’aya hende por haci un vuelto cuanto 
pa mira e “Cuchi Dam”. 

Un otro ta “Ojo de Agua. Aquinan tin lugar pa re- 
ma (rocien) cu speeltuin etc. 

Tambe tin Lindora. Eynan tambe tin facilidades 
pa diferente sorto recreacion. Tur 3 lugarnan men- 
ciona tin lugarnan pa come, scucha jute-bon, baila 
etc. Den San Jose tin e Teatro Naciunal. Su pro- 
gramanan hende por haña den corant. 

Tin un 200, y un museo cu diferente muestranan di 
naturaleza. Anochi diferente lugarnan di entertain- 
ment di diferente nivel ta habri. Algun dancings 
por ejemplo ta Versalles, la Galera, Hawai etc. 
Eseynan ta situa pafor di San Jose na e otro pue- 
blonan. Hende por bay ayanan y bini cu taxi. E 
prijs di e taxinan no ta hopi cara: Wel mester con- 
trola si nan ta habri pasobra cada un tin un dia cu 
nan ta cera den siman. 


naR 








REPUBLICA DOMINICANA 

Un pais independiente den Caribe, bisiña di 
Haiti. E frontera entre Santo Domingo i Haiti ta 
tambe un contraste enorme den sentido cultural y 
etnologico entre Santo Domingo y Haiti. E domi- 
nicanonan tin un cultura Iberico y e poblacion ta 
consisti di un mezcla di hopi origen racial, mientras 
cu Haiti tin ui^ tradicion frances y e poblacion pa 
gran parti ta di color scur. 

NATURALEZA: 

Mescos cu Haiti republica Dominicana tambe 
tin montañanan alto. E montañanan mas alto jama 
Cordillera Central of montañanan Cibao. Den e ce- 
runan aki tin dalnan poco pobla. Door cu e pais ta 
masha eleva tin diferencia den clima cu tin tambe 
distinto flora. 

Tin mondinan tropical y tambe mondinan di cadu- 
shi. 

POBLACION: 

Cantidad di habitantenan: 3.500.000 Casi tur 
ta descendiente di Spañonan, tin tambe mulato 
(combinacion di sanger blanco y preto). Antes e 
gobierno tawata kier a hasi e cantidad di blanconan 
door di facilidadnan manera liber di belasting pa 
europeanonan. E idoma oficial ta spaño y e reli- 
gion principal ta catolicismo. 

ECONOMIA: 

Industria principal ta agricultura. E gobierno 
nan anterior a purba expende y diversifica produ- 
cion agricultural, pero toch no suficiente pa cumpli 
cu e demanda pa consumo di e pais. E exportacion 
ta consisti di sucu, koffie, cacao y tabaco. Impor- 
tacion ta bini for di Estados Unidos y e exporta- 
cion ta bini for di Estados Unidos y e exportacion 
ta designa pa Inglaterra y Estados Unidos. 

E president Trujillo a trece un programma 
Modesta pa cuminza cu mas industrianan manera 
produccion di glas, cement, textiel, air condition, 
metaal, papel, y verf. Pero Mayoria di e accionnan 
di e firmanan cu ta produci e productonan aki ta 
den man di familiaresnan di president Trujillo. 

CULTURA: 

Santo Domingo ta e pais americano cu prime- 
ramente a jega di conoce e cultura europeans. Door 
di e contacto ey a slai e Universidad di San Tomás 
de Aquino. Tin 4.258 estudiantes ta atendiendo e 
Universidad. Fuera di e universidad tin 4.536 


schoolnan mas cu 500.192 alumnosy 10.224 mae- 
stronan. Ademas tin 3000 centro traha door di e 
gobierno pa combati e analfabetismo, pero toch 
asina mes casi mitad di e pueblo ta analfabetico. 

Den e teatronan ta actua symphonianan di or- 
questa y den tur sitionan bo por tende y baila e fa- 
moso merenque, baile y canto nácional. Tin ade- 
mas varios escritonan mundialmente conoci ma- 
nera Henriquez-Ureña, José Vasconelos y otronan. 

Pa un mihor conocimiento basta di Santo 
Domingo lo ta aconsejable un viáje pa e pais fas- 
cinante aki. 



E CERBEZ PREFERI 
NA NOORD 



Agente: Mercurius Trading 
Fergusonstr. 116 
Tel 1740-2345 


EAGIE BEACH BAR 


DI BO AMIGO 

NICHO TROMP 


Pa tur bo trabaunan di construccion y reparacion 
Pa mas informacion acudi serka Nadi Semerel 

REC 

PAN LORA 


L 1 slice di pan. 
mayonaise 
lechuga. 

2 slice di ham 
hot-sauce 

II. 1 lice di pan 
Cheez-whiz 

III. 1 slice di pan 
1 pida galiña 
awa cu s^o 
siboyo 

siboyo di botter 
augurk 
mayonaise 
hot-sauce 

I. 1. Placha e pan cu un rolstok 

2. Hunté cu mayonaise 

' 3. Laba e lechuga y kita e partinan diki. Seke- 
le bon. 

4. Pone lechuga ham y un tiki hot-sauce ariba 
e pan 

5. Lora e pan bon y pone den wax-paper. 
Pone e pan lora den freezer 

6. Ora e pan bira stijf y'slice é. 

II. 1. Placha e pan cu un rol stok 

2. Hunté cu chees-whiz 

3. Lora e pan bon y pone den wax-paper 
pdne e pan lora den freezer 

4. Ora e pan bira stijf, slice é. 

ill. 1. Placha e ona cu un rol stok 

2. Herbé e galiña cu awa.y salu pa 30 minuut 

3. Saca e weso for di e galiña 

4. Mezcla tur cos den Osterizer 

5. Hunta cu pasta di galiña ariba e pan 

6. Lora e pan bon y pone den wax-paper 
Pone e pan lora den freezer. 

7. Ora e pan bira stijf y slice é. 



LOEMPIA’S 


1 Cup di hariña. 

1 Webo. 

11/4 cup di awa 

1. Sefta e harinja den un komchi; traha.un bura- 
ku mei - mei. 

Kibra e webu den e buraco. 

2. Drei poko poko for di mei-mei y agrega poko 
poko e awa te ora bo hanja un mansa masha 
delega. 

3. Keinta un tiki azeta den un planchi; tira asina 
hopi mansa den e weja pa tapa e bom. 

4. Ora e “pannekoek” a seka, pone riba un tajo 
pa fria. (e no mag bira bruin.) 

5. Hasa tur e “Pannekoek” nan. 

1 pida galinja. (awa y salu). 

1 pida sibojo, promento, selder. 

berdura: coló, wortel, paksoi, taugé, salu, peper, 

vetsin, soja-saus. 

1 cuchara di azeta. 

1. Laba e galinja, kita e vet. Herebe awa y salu, 
agrega e galinja. 

Herebe 1/2 ora. 

2. Laba, haci limpi y corta tur berdura. 

3. Kita tur e wesunan for di e galinja. 

Corta e galinja chikitu. 

4. Keinta e azeta, hasa e colo, wortel, paksoi, ui, 
promenton y selder. 

5. Agrega e galinja y tauge. 

Hasa tur cos. 

Drecha e smaak cu salu, peper, vetsin y soja- 
saus. 

Mezcla hariña blancu y awa. 

1. Jena e pannekoeknan cu galinja y berdura. 
Doblanan y peganan. 

2. Keinta azeta. 

3. Hasa e loempianan den e azeta kajente. 

4. Score e azeta. 

5. Presenta e loempianan cu mosterd kajente. 


RELACIONNAN SOCIAL DEN CARIBE 

Pa motibo cu den Caribe riba diferente isla y 
na diferente lugarnan ta reina algun bez tensionnan 
ta bale la pena purbá di analisa origen y motibonan 
cu ta crea tal tensionnan. 

Si nos bay bek den historia nos ta weita cu an- 
tes e islanan di Caribe tabata poblá pa indjannan 
(tribonan cu a hanja e nomber di indio — habitante 
di India, door un error di e Spanjonan). Despues 
cu e bulldozer cultural di e Spanjonan a pasa atrapa 
e cultura di e indjannan, nan a esclavisá e indjannan 
tambe. Pero pa motibo cu e hendenan ey a cu- 
stumbra cu un bida liber cu tabata consisti di jaag- 
mento, pisca y demas actividadnan alegre nan no 
por a custumbra cu e bida di trabau duro. 

Poco poco e Spanjonan a caba cu e indjannan. 
Despues cu mas pais di Europa a sinti e dushi di co- 
loniza e paisnan aki den America, nan tabatin me- 
ster di otro esclavo pa traha den cunucu y nan a 
importa negronan di Africa como catibo. Despues 
cu esakinan a hanja nan libertad cu e Emancipa- 
cion, nan a keda cu un rabia riba trabau di cunucu. 
Ta p’esey e plantagenan riba e diferente islanan a 
bay atras. Mas despues nos ta weita importacion 
di trahadornan hindoestani y Javanes. Nan a bini 
como trahadornan bau contract, pero e contract 
tabata asina na nan desfavor, cu bien por a jama 
nan esclavo. 

Inspirá door di e discriminacion di hende preto na 
Merca (U.S.A.) riba hopi isla den Cariba e hende- 
nan preto tabata worde mirá y cualificá como in- 
ferior, na promer tempronan esaki a crea serka e 
hendenan preto mes un sintimento di inferioridad: 
nan no tabata gusta nan color,/nan no kier a wor- 
de jamá negro, nan no tabata gusta nan cabei etc. 
Pero despues, inspirá atrobe door di e aconteci- 
mientonan na Merca nan a sabi di aprecia nan mes 
manera nan ta, te hasta pa jega asina leu pa sinti 
nan na varios ocasion superior. Nos ta weitando 
riba hopi di e islanan di Caribe un movimiento pa 
tuma e poder ehecutivo (p.e. gobierno, lider den 
industria etc.) den nan man. Caminda e mayoria 
di e habitantenan ta di color skur esaki no ta forma 
un problema grandi. Apesar cu nos mester nota si 
cu hopi biaha e transladamento di poder ta bin cu 
problemanan social: un inquietud social p.e. 
Jamaica. 

Na Aruba, mayoria di e habitantenan originalmen- 
te ta descendientenan di indjannan y blanconan, 
pasobra Aruba no a conose hopi esclavo, dóor c 
cu no tabatin plantage grandi na Aruba. Des- 
pues di binimento di Lago, hopi trahador color 
skur a worde trecf aki. Nos por wel bisa cu e di- 
ferente gruponan etnico ta biba den harmonia riba 
Aruba. Esaki no kier meen cu no laga tin un tiki 
discriminacion, pero esey bo ta hanja na tur par- 
ti di mundo. Problema mas grandi por surgi ora 
un tera ta worde formá door di diferente isla, ma- 
nera p.e. Antillas Neerlandes. Nos ta Weita cu ho- 
pi biaha tin un lucha entre Corsow y Aruba pa e 
poder y esaki no ta sintá solamente den e hecho 
cu nan ta e dos islanan mas grandi di Antillas 
financieramente mirá. Tin hopi diferencia entre 
Corsow y Aruba tanto den moda di biba como den 

moda di pensa. Ironia di intercambio entre e dos 
islanan ta cu e poblacionnan no ta siña custumbra, 
pues accepta otro mihor, sino ta ripara mas tanto 
e diferencianan entre nan. Pa e pueblonan di e dos 
islanan aki lo ta mihor si nan por a busca un siste- 
ma di cooperacion cu otro, pero riba un base liber. 
Ta di e manera ey so por stop e polarisacion conti- 
nuo entre Aruba y Corsow. Riparamento di dife- 
rencia di color ta hunga tambe un rol importante, 
pero di e hecho ey nos por acusá ambos isla di ta 
peca mes tanto contra tal hecho. 

Papiamento of scirbimento tocante di color of 
raza hopi biaha ta trece polemica y pleito. Esey ta 
mustra claramente cu discrimacion, inferioridad of 
superioridad ta sintimentonan cu ta biba den casi 
tur hende, pero kwalnan nan ta purba di sconde 
ansiosamente. 


HISTORIA BREVE DI E REGION DI CARIBE. 

Tempo cu Colon a “discubri” e islanan aki ya 
nan tabata poblá. Den su creencia cu ta na India e 
ta el a yama e habitantenan Indios. 

En realidad e habitantenan tabata pertenece na e 
tribo di Arawak. Nan tabata parti den diferente 
gruponan cu ta wordu guia door di un cacique. 
Un gran cacique tabata cacique Manaure. Nan ta- 
bata conoci como personanan pacifico y hopi pri- 
mitivo. Na diferente parti di nos isla nos por haya 
restonan di nan vivienda y den algun grot nos por 
mira algun pintura. E grupo di Arawak cu tabata 
biba aki jama Caiquetios. 

Mas leuw pa nort nos ta haya e Caribenan. Nan 
tabata biba na e islanan Martinique, Barbados, St. 
Maarten enz. 

Tempo cu Colon a discubri e islanan aki el a dren- 
ta un pueblo y e habitantenen a hui. E ora ey nan 
a haya hopi restonan di ser humano mitar comi y 
algun riba candela. E Caribenan tabata come hen- 
de. No ta probá cu tur Caribenan ta come hende, 
pero si nan tabata menos pacifico cu e Arawaknan. 
Di e tribo aki a nace e nomber pa e lama rond di 
nos: Mar Caribe. 


Directiva di Centro di Bario Noord. Pa mo- 
tivo cu Sr. Chin Flanegien a pidi su retiro como 
Presidente di C.B.N., mester a eligi un Presidente 
nobo na luna di agosto. 

Tabatin 3 candidato pa e puesto vacante ey, esta 
Srs. Chando Pietersz, Nicolaas Tromp y Felix Fla- 
negien. Mayoria di Directiva a vota pa Sr. Feliz 
Flanegien, di moda cu el a keda eligi como Presi- 
dente. Na e momentonan aki Directiva ta consisti 
di siguiente personanan: 

Presidente: Felix Flanegien 

Vice Presidente: Chando Pietersz 

Secretario: Ronny Davelaar 

Suzy Kelly 
Jossy Tromp 
Nicolaas Tromp 
Tinchi Flanegien 
Thomas (Mommy) Tromp 
Chin Flanegien 
Nita Hill 


2a Secretaria: 
Tesorero: 

2o Tesorero: 
Comisario(a)nan: 

